encyklika
En encyklika er en rundskrivelse, hvori paven henvender sig til biskopperne og de troende generelt, undertiden til "alle mennesker af god vilje". En encyklika handler typisk om aktuelle teologiske, moralske, filosofiske, pastorale, sociale eller politiske spørgsmål. Siden pave Pius 9. (1846-1878) har mange paver markeret deres tiltrædelse med en encyklika, der have karakter af programerklæring.
En encyklika betegnes efter oldkirkens skik ved begyndelsesordene. Den er ofte skrevet på et moderne sprog, men den officielle tekst er normalt på latin (med oversættelser til moderne sprog). I nogle tilfælde er encyklikaer også officielt udkommet på et af de moderne hovedsprog, fx Mit brennender Sorge (1937), der indeholdt en fordømmelse af den tyske nazisme.

Som genre er encyklikaen et relativt moderne fænomen, der eksisterer ved siden af en række andre ældre og nyere former for officielle pavelige dokumenter (bl.a. 
bulle
, 
breve
 og motu proprio) og den første encyclika anses normalt for at være 
Ubi primum 
af pave 
Benedikt 14.
 fra 1740.
